τυχη αγαθη. ιερωμενου αρισταγορου του απατουριου το τεταρτον μηνος αρτεμεισιωνος δεκατη ισταμενου επιμηνιευοντος της εκκλησιας αθηναδου του απολλοδωρου ξενοχαρης εκαταιου ειπεν επειδη αρισταγορας απατουριου πατρος γεγονως αγαθου και προγονων ευεργετων και ιερημενων των θεων παντων και αυτος στοιχειν βουλομενος και τοις εκεινων ιχνεσιν επιβαινειν κατελθων εις την πατριδα μετα την κατασχουσαν την πολιν περιστασιν ατειχιστου της πολεως υπαρχουσης και κινδυνευοντων παλιν των πολειτων μ[ε]τα γυναιων και τεκνων ταγεις υπο των πολειτων τειχοποιος ανδρη[ο]τατα μεν και γνησιωτατα της επιμεληας των εργων προεστη ουτε σωματικων πονων ουτε τινος των εις την οικοδομιαν ενηκοντων λ[ει]φθεις της τε πατριδος οχυρωθεισης και κατα μερος των πολειτων απο της βαρβαρου καταπορευομενων εις την πολιν τισιν μεν δεξιως απ[αν]των των κρατουντων της χωρας βαρβαρων τισιν δε των πολειτων ε[ις] λυτρα προτιθεις εδειξεν εαυτον προς πασαν απαντησιν των σωζο[με]νων ευομειλητον πλειστα τε συναλλαγματα πολειταις αμα κ[αι] ξενοις ποιησαμενος προς παντας αφιλαργυρως υπεστησατο [τη] τε ηλικια προκοπτων και προαγομενος εις το θεοσεβειν ως επρεπεν αυτω πρωτον μεν ετειμησεν τους θεους διος του πολιεως αναλαβων στεφανον και ιερησαμενος ευαρεστως υπο παντων επηνηθη των πολειτων ειτα παραγεν[ηθε]ις επαγγελτος και τον επωνυμον της πολεως απολλωνος αναδεξαμ[ενο]ς στεφανον πανηγυρεσι πανδημοις και πομπαι[ς] [ιε]ροπρεπεσιν και φυλων επιδοσεσιν τους θεους και την πολιν ετειμ[η]σεν τουτο βουλομενος εμφαινειν οτι τοις ευσεβεστατα και καλλιστα πολειτευομενοις και παρα θεων τις χαρις και παρα των ευεργετηθεντων επακολουθει παλιν τε των πολειτων μετα ετη τρια δια τας των κρατουντων της χωρας βαρβαρων επισυνστασεις επιζητουντων ιερεα απολλωνος ιητρου τεθλειμμενων των ιδιωτικων βιων επεδωκεν εαυτον και παρελθων εις την εκκλησιαν ανελαβεν τον αυτον στεφανον του θεου διπλασιαζων εαυτω και τας παρα των θεων και τας παρα των ευεργετουμενων χαριτας και το τριτον των αυτων καιρων την τε πολιν και την χωραν κατεχοντων ο αυτος τεληας βουλομενος τας της ευσεβ[η]ας χαριτας τοις θεοις απονεμειν αμα και των ιδιων απο του βιου δαπαν[η]ματων τοις πολειταις ως ομοιως δαψιλευεσθαι ιερησατο μετα ενια[υ]τον τε μηδενος εαυτον επιδιδοντος τον αυτον αναλαβων στεφανον ιερησατο ουδενος φεισαμενος ουτε των προς τους θεους ουτε των προ[ς] τους πολειτας δικαιων εφ οις συνεβη την τε πολιν ευσταθειν και τους πολειτας σω[ζ]εσθαι ταγεις τε αγορανομος εις ενιαυτον ηγορανομησεν ω[ς] επρεπεν ανδρι καλω και αγαθω παραπολων σειτον αμα και οινον και τω[ν] λοιπων ωνιων τας τειμας καθαιρων λυσιτελεστατα τοις πολειταις κα[ι] τυχων ενκωμιου δια ταυτα κατεστησεν οικοδομησας αγορανομιον απο [ι]διων δαπανηματων εφ οις ο δημος αποδεξαμενος αυτου την καλο[κα]γαθιαν εταξεν αυτον αγορανομον εις αλλα ετη δυο εν οις ευδοκιμ[ησεν] τοις προγεγραμμενοις ομοιως. πρεσβηας τε πολλας υπερ της πο[λεως π]ρεσ[β]ευσας κατα το συμφερον τοις πολειταις διεπραξατο προς [τους κρατουντας] της χωρας και του ποταμ[ου βαρβαρους -----] [-----------------------------] [--------------------------------] [------------]υρ[-------------------] [------------]ειν[------------------] [-----------]αισια[------------------] [-------- ποιη]σαμενος εμεο[---------------] [-----------] εκαστω αυτων [--------------] [------------]δια δεδοχθα[ι τη βουλη και τω δημω επαινεσαι] [μεν επι τουτοις αρισταγ]οραν απατου[ριου --------------] [-------------]λλοντος 0[---------------] [----- τον απο προγονω]ν ευεργετη[ν οντα ------------] [----------- το] δε ψηφισμ[α τοδε αναγραψαι -------] [----- και αναθειναι ε]ν τω επιφ[ανεστατω τοπω ---------] [------------ δε]δοχθ[αι ---------------] [--------------------------------].
Scythia Minor — Istros-Histria — ca. mid-1st c. BC — Syll.³ 708 — cf. SEG 55.789; 793
 ca. mid-1st c. BC 